CELEX: 32015R1919
Language: hr
Date: 2015-10-26 00:00:00
Title: Uredba Vijeća (EU) 2015/1919 od 26. listopada 2015. o izmjeni Uredbe (EZ) br. 314/2004 o određenim mjerama ograničavanja u odnosu na Zimbabve

27.10.2015   
            
            
               HR
            
            
               Službeni list Europske unije
            
            
               L 281/1
            
         UREDBA VIJEĆA (EU) 2015/1919
   od 26. listopada 2015.
   o izmjeni Uredbe (EZ) br. 314/2004 o određenim mjerama ograničavanja u odnosu na Zimbabve
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   budući da:
   
               (1)
            
            
               Uredbom Vijeća (EZ) br. 314/2004 (1) provodi se nekoliko mjera predviđenih Odlukom Vijeća 2011/101/ZVSP (2), uključujući zamrzavanje financijskih sredstava i gospodarskih izvora određenih fizičkih ili pravnih osoba, subjekata i tijela.
            
         
               (2)
            
            
               Vijeće je 26. listopada 2015. donijelo Odluku (ZVSP) 2015/1924 (3) kojom se iz prilogâ I. i II. Odluci 2011/101/ZVSP briše ime jedne preminule osobe.
            
         
               (3)
            
            
               Ta je mjera obuhvaćena područjem primjene Ugovora i stoga je za njezinu provedbu potrebno regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (4)
            
            
               Komisija je 26. listopada 2015. donijela Provedbenu uredbu (EU) 2015/1921 (4) kojom se jedna preminula osoba briše iz Priloga III. Uredbi (EZ) br. 314/2004.
            
         
               (5)
            
            
               Prilog IV. Uredbi (EZ) br. 314/2004 trebalo bi stoga na odgovarajući način izmijeniti.
            
         
               (6)
            
            
               Nadalje, primjereno je unijeti novu odredbu radi usklađivanja sa zahtjevima za zaštitu osobnih podataka.
            
         
               (7)
            
            
               Kako bi se osigurala učinkovitost mjera predviđenih ovom Uredbom, ova Uredba mora stupiti na snagu sljedećeg dana od dana objave,
            
         DONIJELO JE OVU UREDBU:
   Članak 1.
   U Uredbi (EZ) br. 314/2004 umeće se sljedeći članak:
   
      „Članak 11.a
      1.   Prilog III. sadrži temelje za uvrštavanje fizičkih ili pravnih osoba, subjekata ili tijela na popis.
      2.   Prilog III. sadrži podatke, ako su dostupni, potrebne za identifikaciju dotičnih fizičkih ili pravnih osoba, subjekata ili tijela. Kada je riječ o fizičkim osobama, ti podaci mogu uključivati imena, uključujući nadimke, datum i mjesto rođenja, državljanstvo, broj putovnice i broj osobne iskaznice, spol, adresu, ako je poznata, te funkciju ili zanimanje. Kada je riječ o pravnim osobama, subjektima ili tijelima, ti podaci mogu uključivati nazive, mjesto i datum registracije, broj registracije i sjedište poslovanja.”
   
   Članak 2.
   Prilog IV. Uredbi (EZ) br. 314/2004 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 26. listopada 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  Uredba Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (SL L 55, 24.2.2004., str. 1.).
   
      (2)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).
   
      (3)  Odluka Vijeća (ZVSP) 2015/1924 od 26. listopada 2015. o izmjeni Odluke 2011/101/ZVSP o određenim mjerama ograničavanja u odnosu na Zimbabve (vidjeti str. 10 ovog Službenog lista).
   
      (4)  Provedbena uredba Komisije (EU) 2015/1921 od 26. listopada 2015. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve (vidjeti str. 5 ovog Službenog lista).
   
      PRILOG
      U Prilogu IV. Uredbi (EZ) br. 314/2004 iz odjeljka „I. Osobe” briše se unos za sljedeću fizičkuosobu:
      I.   Osobe
      
                   
               
               
                  Ime (i svi nadimci)
               
            
                  44.
               
               
                  MIDZI, Amos Bernard (Mugenva)